Zaburi 120 | Bibiliya kuri internet | Bibiliya y'isi nshashaUruririmbo rw’Ukuduga. 120 Nahamagaye Yehova mu marushwa yanje+,Na we aranyishura+. 2 Ewe Yehova, rokora ubuzima bwanje ubukize iminwa y’ikinyoma+,Ubukize ururimi rw’amayeri+. 3 Umuntu azoguha iki, kandi azokwongera iki,Ga wa rurimi rw’amayeri we+? 4 Imyampi ikarihijwe y’umunyenkomezi+,Hamwe n’amakara yaka y’ibiti vy’imigoti+. 5 Ndigorewe, kuko nabaye i Mesheki+ ndi kavamahanga!Nacumbitse hamwe n’amahema y’i Kedari+. 6 Ubuzima bwanje bumaze igihe kirekire birenze bucumbitse+Hamwe n’abansi b’amahoro+. 7 Mpagararira amahoro+; mugabo iyo mvuze,Bashaka intambara+.
